CIMBT มั่นใจปี 60 พลิกมีกำไร-ตั้งเป้าสินเชื่อโต 10%
CIMBT มั่นใจปี 60 พลิกมีกำไรหลังปี 59 ขาดทุน 629.53 ลบ. คาด NPL ปีนี้ลดลงมาที่ 4.8% จากปีก่อน 6.1%-ตั้งเป้าสินเชื่อโต 10%
20 ม.ค. 2560

ธนาคารซีไอเอ็มบี ไทย จำกัด (มหาชน) หรือ CIMBT ระบุว่า บริษัทมั่นในว่าในปี 60 จะสามารถกลับมามีผลประกอบการกำไร หลังจากปี 59 มีผลขาดทุนสุทธิจำนวน 629.53 ล้านบาท จากหนี้ที่ไม่ก่อให้เกิดรายได้ (NPL) ที่เพิ่มขึ้น ส่งผลให้ต้องสำรองหนี้สูญเพิ่มขึ้นในไตรมาส 4/59 จากการที่ภาวะเศรษฐกิจในประเทศไทยยังคงฟื้นตัวอย่างค่อยเป็นค่อยไป ประกอบกับสภาวการณ์การประกอบธุรกิจที่ท้าทาย
อย่างไรก็ตาม ธนาคารคาดว่า NPL สิ้นปีนี้จะลดลงมาอยู่ที่ 4.8% จาก 6.1% ในช่วงสิ้นปี 59 โดยในเดือนธ.ค. 59 ธนาคาร ได้ขาย NPL ออกไปราว 2.6 พันล้านบาท
ทั้งนี้ ในปี 60 ธนาคารได้ตั้งเป้าการเติบโตของสินเชื่อในระดับปานกลางที่ 5-10% จาก 3.7% ในปีที่ผ่านมา 